Luis Pimenta i tøff konflikt i Sverige: – Jeg ble fryst ut
I en stor gransking mener Sportbladet å ha bevis for at spillere føler seg mobbet i Stockholm-klubben. Avisen hevder at treneren står sentralt i saken. Pimenta ledet for to år siden Kongsvinger mot Rosenborg i NM-finalen og til kvalik for eliteserien. Men måtte likevel forlate klubben. Foran denne sesongen fikk portugiseren ny jobb i Sverige. – Jeg sa fra til ledelsen om dette, men ble ikke hørt. Da gikk jeg til sportssjefen, men ble fryst ut. Jeg var den eneste som snakket om det. Da fikk jeg ikke trene med laget og måtte løpe rundt banen, sier Ajeti til VG. Han spilte for Lillestrøm i fjor og har tidligere blant annet vært i Mjøndalen, Sandefjord, HamKam og Kongsvinger. – Det er en ledelse som jeg tror ingen i klubben, ingen i laget, liker. Jeg har selv vært utsatt for det. Det er mobbing på et annet nivå, sier en annen spiller anonymt til avisen. Brommapojkarna ligger på den utsatte kvalikplassen i Allsvenskan foran søndagens møte med Malmö. Ajeti bekrefter Aftonbladets opplysninger. Spissen ble hentet inn som en stor profil foran sesongen, men havnet tidlig i trøbbel med Pimenta og skal ha blitt plassert i fryseboksen tidlig. – Det er ingen tvil om at dette er sannheten. Det er ikke bare jeg sier som sier det mer. Jeg fikk lide av det. Nå står flere fram, sier Ajeti. Han gikk 11. august videre til Eskilstuna på nivå 2 og scoret sist helg sitt første mål – mot Norrby. – Jeg er glad jeg dro. Sist helg tapte Brommapojkarna 6 – 0 for Häcken i Göteborg. Spillerne forteller anonymt at innsatsen deres i evalueringen har blitt karakterisert med seksuelle uttrykk. Hverken Luis Pimenta eller sportssjef Daniel Majstorovic vil kommentere opplysningene. Klubbens pressesjef Peter Appelquist opplyser at duoen ønsker å konsentrere seg om neste kamp. – Skulle dette ha skjedd ligger det ekstremt langt borte fra våre verdier. Det er ikke akseptabelt, sier klubbdirektør Henrik Nilsson.
For to år siden førte han Kongsvinger til den norske cupfinalen. Nå møter Luis Pimenta tøffe beskyldninger i Sverige som trener for Brommapojkarna. Nordmannen Bajram Ajeta er i konflikt med Pimenta.